יאנגר

יאנגר (באנגלית: Younger, בתרגום מילולי: צעירה יותר) היא סדרת טלוויזיה אמריקאית מסוגת דרמה-קומית רומנטית, המבוססת על רומן מאת פמלה רדמונד סטרן בעל אותו שם. הסדרה נוצרה והופקה על ידי דארן סטאר. בסדרה מככבת סאטון פוסטר בתפקיד הראשית לצד הילרי דאף, דבי מזר, מרים שור, ניקו טורטורלה, מולי ברנרד ופיטר הרמן. הסדרה עלתה ב-31 במרץ 2015 לשידור ברשת TV Land האמריקאית, וקיבלה בדרך כלל ביקורות חיוביות ממבקרים. באפריל 2015 היא חודשה לעונה שנייה בת 12 פרקים, ולפני הבכורה של העונה השנייה שעלתה ב-13 בינואר 2016, היא חודשה לעונה שלישית, שעלתה לשידור ב-28 בספטמבר 2016. ב-14 ביוני 2016, הסדרה חודשה לעונה רביעית, שעלתה לשידור ב-28 ביוני 2017. ב-20 באפריל 2017, עוד טרם עלתה עונתה הרביעית היא חודשה לעונה חמישית, שעלתה לאוויר ב-5 ביוני 2018, ויום לפני כן ב-4 ביוני 2018 היא כבר חודשה לעונה שישית שתעלה לשידור ב-12 ביוני 2019. העונה השביעית והאחרונה שודרה בארצות הברית בשנת 2020 והסתייימה ב-10 ביוני 2021 - אך רק בשירות הסטרימינג של פרמאונט+ האמריקאי. בישראל, הסדרה ניתנת לצפייה ב-yes וב-HOT. לייזה מילר (סאטון פוסטר) היא אישה בשנות הארבעים לחייה שהתגרשה זה עתה. בעלה לשעבר התמכר להימורים ואיבד את ביתם וכל חסכונותיהם. לפיכך היא נאלצת לחפש עבודה לאחר שנים רבות בהם הייתה עקרת בית. בצעירותה היא עסקה בתחום ההוצאה לאור, וכעת היא מנסה למצוא עבודה בתחום זה. אולם, כדי שתוכל לעבוד בתחום, עליה לעבוד קודם כל במשרות זוטרות. מסתבר שאנשים אינם ששים לשכור אישה בת ארבעים בשביל משרות כאלה, בייחוד לאור העובדה שבמשך שנים היא לא עבדה בשום עבודה ואין לה ניסיון. במהלך ניסיונותיה לחפש עבודה היא פוגשת במקרה את ג'וש (ניקו טורטורלה), אמן קעקועים בן 26, שטועה לחשוב שהיא בגילו. מגי (דבי מזר), חברתה הטובה, מציעה ללייזה להעמיד פנים שהיא בת 26, כדי שתוכל להתקבל לעבודה. היא מתקבלת לעבודה בחברת הוצאה לאור בשם "אימפיריקל" בתור עוזרתה של מנהלת השיווק, דיאנה טראוט (מרים שור). במהלך עבודתה היא מתיידדת עם קלסי פיטרס (הילרי דאף), עורכת ספרים צעירה ושאפתנית. סאטון פוסטר - לייזה מילר. ביישנית, בת 40, אם לבת אחת וגרושה. מעמידה פנים שהיא בת 26 כדי שתוכל למצוא עבודה. דבי מזר - מגי. חברתה הלסבית של לייזה, ושותפתה לדירה. עוסקת באמנות. מרים שור - דיאנה טראוט. מנהלת השיווק באימפיריקל, טיפוס לחוץ ואובססיבי. במהלך הסדרה היא מנסה לחזר אחרי צ'ארלס. ניקו טורטורלה - ג'וש. בן זוגה של לייזה. אמן קעקועים. הילרי דאף - קלסי פיטרס. חברתה הטובה של לייזה, אותה היא פוגשת בעבודה באימפיריקל. פיטר הרמן - צ'ארלס ברוקס. מנכ"ל אימפיריקל, שירש את משרתו מאביו. מולי ברנרד - לורן הלר. חברתה הטובה של קלסי. עוסקת ביח"צנות. צ'ארלס מייקל דייוויס - זיין אנדרס, עורך בהוצאת ספרים, המתחרה עם קלסי לגלות מי הכי טוב. עד מהרה הם מתחילים לצאת. לאחר מכן, מתחיל לעבוד באימפיריקל לצד קלסי. (עונות 4–6) דן אמבויר - תאד וצ'אד וובר, אחים תאומים עם התנהגות מנוכרת. תאד היה החבר של קלסי, עד מותו. לאחר מכן הופיע צ'אד והחל לרדוף אחרי קלסי. טסה אלברטסון - קייטלין מילר, הבת המצחיקה והאהובה של לייזה. ג'ניפר וסטפלדט - פולינה טרנר ברוקס, אשתו לשעבר של צ'ארלס ואם שתי בנותיו. סופרת תורביורן חאר - אנטון ביורנברג, סופר שוודי שהוציא את ספרו בחברת אימפיריקל. הוא וקלסי ניהלו רומן בזמן שקלסי עבדה על הספר שלו. פול פיצג'רלד - דייוויד מילר, בעלה לשעבר של לייזה, ואביה של קייטלין. ג'ון גברוס - גייב, אחת מחבריו החנונים של ג'וש. קטי נג'ימי - דניס הלר, אימה של לורן. מייקל לורנזו אוריה - רדמונד, סופר רהוט ואייקון של מדיה חברתית. נוח רובינס - ברוס רייג'ר, מיליארדר בן 20 ומשהו המעוניין להשקיע באמפיריקל. בן רפפורט - מקס הורוביץ, בן זוגה לשעבר של לורן. ג'יי ווילקיסון - קולין, סופר שמלהיב ומסקרן את קלסי. מאת'ר ציקל - ד"ר ריצ'רד קלדוואל. רופא, שמתחיל מערכת יחסים עם דיאנה. קמרין מנהיים - ד"ר ג'יין וורי, מטפלת מפורסמת שמתעדת את חייה, אשר מהווה השראה לספר בשם "העשור המכריע". מרדית' האגנר - מונטנה גולדברג / איימי, עובדת כבריסטה וחברתה של מגי. מתחילה לעבוד כעוזרת אישית של מגי ופותחת ברומן עם ג'וש, עד שהוא מגלה שהיא מעתיקה את העבודות של מגי. ג'נין גרופלו - קאס דקנסי, הקידנית של בית הספר לאמנות שמעסיק את מגי. (עונה 7) הסדרה מבוססת על רומן מאת פמלה רדמונד סטרן בעל אותו שם. באוקטובר 2013, TV Land הזמינה פיילוט מהיוצר והמפיק בפועל דארן סטאר. מעצבת התלבושות פטרישיה פילד, שעבדה עם סטאר על סקס והעיר הגדולה, היא יועצת התלבושות של התוכנית. הסדרה קיבלה שבחים מהמבקרים. אתר Rotten Tomatoes נתן לעונה הראשונה דירוג של 97%, בהתבסס על ביקורות של 34 מבקרים וציון ממוצע של 7.6 מתוך מדרג של 10. מבקר האתר כתב, "כתיבתו השנונה של דארן סטאר והכריזמה של סאטון פוסטר שמים את הסדרה דרגה אחת מעל לסיטקומים הקודמים של TV Land".‏ Metacritic נתנו לעונה הראשונה ציון של 75% בהתבסס על ביקורות של 20 מבקרים, תוך ציון שהסדרה קיבלה ביקורות טובות באופן כללי. Metacritic נתן לעונה השנייה ציון של 75% בהתבסס על ארבע ביקורות. אתר האינטרנט הרשמי של יאנגר יאנגר, ברשת החברתית פייסבוק יאנגר, ברשת החברתית אקס (טוויטר) יאנגר, ברשת החברתית אינסטגרם "יאנגר", במסד הנתונים הקולנועיים IMDb (באנגלית) "יאנגר", באתר Rotten Tomatoes (באנגלית) "יאנגר", באתר Metacritic (באנגלית) "יאנגר", באתר Hulu סדרות (באנגלית) "יאנגר", במסד הנתונים הקולנועיים KinoPoisk (ברוסית) חן חדד, "יאנגר": כשבנות 40 צריכות לשקר שהן צעירות מגילן כדי להתקבל לעבודה, באתר הארץ, 5 באפריל 2015 גילי איזיקוביץ, גיבורת הסדרה "יאנגר" לומדת מחדש להיות צעירה, באתר הארץ, 22 במאי 2016 Holloway, Daniel (6 בינואר 2016). "'Younger' Renewed for Season 3 by TV Land". TheWrap. The Wrap News Inc. נבדק ב-6 בינואר 2016. {{cite web}}: (עזרה) "'Younger' Gets Early Season 4 Renewal at TV Land". TheWrap (באנגלית אמריקאית). 2016-06-14. נבדק ב-2016-06-14. "Younger". www.facebook.com (באנגלית). נבדק ב-2017-04-03. Nakamura, Reid (20 באפריל 2017). "TV Land Renews 'Younger' and 'Teachers' for Additional Seasons". TheWrap. The Wrap News Inc. נבדק ב-20 באפריל 2017. {{cite web}}: (עזרה) "Younger: Season 1". Rotten Tomatoes. Flixster. נבדק ב-27 באוקטובר 2016. {{cite web}}: (עזרה) "Younger". Metacritic. CBS Interactive (CBS Corporation). נבדק ב-6 בינואר 2016. {{cite web}}: (עזרה) "Younger".